Emily Fox

**Emily Ann Fox** (yo o tshotsweng ka Phukwi a le malatsi a le matlhano , 1998) ke motshameki wa kgwele ya dinao ya profeshionale yo o tshamekang e le motshameka morago wa ka fa mojeng kwa setlhopheng sa Women's Super League sa Arsenal le setlhopha sa bosetshaba sa United States. O tshamekile kgwele ya sekolo sa ithutelo ditiro kwa setlhopheng sa Carolina Tar Heels.

## Tiro ya sekolo sa ithutelo ditiro
Ka 2017, Fox o simolotse metshameko ya ntlha ele lesome le boraro mo setlheng sa gagwe ele moithuti wa ngwaga wa ntlha le Tar Heels pele ga a bona kgobalo ya go kgaoga ACL mme a tlolwa ke masalela a setlha seo. O ne a bidiwa mo setlhopheng sa boraro sa All-ACC le sa All-Freshman ka 2017. 

Ka 2018, Fox a boela mo lenaaneng la ba ba simololang, ebile ka ntlha nngwe o ne a simolola metshameko e le lesome le boferabobedi ka go tlhomagana. Ka lebaka la go biletswa kwa setlhopheng sa bosetshaba sa Amerika ka Ngwanatsele wa 2018, Fox a tlolwa ke sekamakgaolakgang sa kgaisano ya ACC le makgaolakgang a legato la ntlha la kgaisano ya NCAA. North Carolina e ne ya goroga kwa makgaolakannyeng a kopi ya College ya 2018, kwa ba neng ba latlhegelwa ka nno e le nngwe go lefela kgatlhanong le Florida State. Fox o ne a bitswa kwa setlhopheng sa ntlha sa All-ACC sa ngwaga wa 2018.

## Tiro ya setlhopha

**Racing Louisville (2021–2022)**

Fox o ne a bidiwa ke Racing Louisville FC a tlhophiwa e le wa ntlha gotlhegotlhe wa 2021 NWSL Draft. Fox o tshamekile metsotso e  entsi go gaisa ope wa mosha wa NSWL a iponatsa makgetlho a le masome a mabedi le boraro mo setlhopheng sa Racing. O eteletse liki mo dikgoreletsong, ka tse lekgolo le lesome le botlhano, ebile o ne a fitlhelela makgaolakgang a tlotla ya mosha wa ngwaga wa NSWL. Pele ga setlha sa 2022, Fox o ne a bidiwa e le mongwe wa bakopetene ba le bane ba Racing.

**North Carolina Courage (2023)**
thumb|Fox a tshamekela Courage kwa 2023 NWSL Challenge Cup final
Ka Firikgong wa 2023, Fox o ne a rekisediwa North Carolina Courage mo boemong jwa ga Abby Erceg le Carson Pickett. O ne a bidiwa kwa setlhopheng sa bobedi sa NSWL Best XI.

**Arsenal (2024–go fitlha gompieno)**

Firikgong a le lesome le bongwe, 2024, Fox o ne a saenela Arsenal. Malatso a le mararo a a latelang, a tshameka motshameko wa gagwe wa ntlha wa setlhopha seo mo phenyong ya kopi ya FA ya Arsenal kgatlhanong le Watford (5–1). Ka Firikgong a le masome a mabedi le boferabobedi, 2024, mo iponagatsong ya gagwe ya bobedi ya liki, a dira thuso ya ntlha ya Arsenal, a tlhoma nno ya ga Vivianne Miedema abo a thusa le go tlhoma nno ya bobedi mo phenyong ya dinno tse pedi go lefela kgatlhanong le Liverpool. O ne a bidiwa e le motshameki yo o gaisitseng mo motshamekong o o.

## Tiro ya boditshabatshaba
**Setlhopha sa bosetshaba sa banana**

Ka ngwaga wa 2015, Fox o ne a tlhophiwa go tshameka kwa kgaisanong ya 2015 ya CONCACAF Women's U-20 Championship. O ne a nosa nno mo motshamekong wa ntlha wa kgaisano, fa ba tshameka maleka a bobedi-bobedi le Mexico. Fox o ne a tlhagelela mo motshamekong mongwe le mongwe wa kgaisano, fa Amerika e ne e gapa sejana sa bone sa botlhano sa CONCACAF Women's U-20 Championship. Fox o ne a bidiwa mo setlhopheng sa 2016 FIFA U-20 Women's World Cup, o ne a tlhagelela mo metshamekong yotlhe e le merataro ya merika fa ba ne ba fetsa mo maemong a bone mo kgaisanong.

Fox ga a ka a tsaya karolo mo kgaisanong ya 2018 CONCACAF Women's U-20 Championship ka a ne a santse a fola go tswa mo kgobalong ya gagwe ya ACL. O ne a fola ka nako gore a bidiwe mo lenaneong la 2018 FIFA U-20 Women's World Cup, mongwe wa batshameki ba le bararo go boela kwa U-20 World Cup ya bobedi. Fox o ne a tlhagelela mo motshamekong o le mongwe fa Amerika e ne e retelelwa ke go fetela legatong la mantshano.

**Setlhopha sa bosetshaba**

Fox o ne a amogela pitso ya gagwe ya ntlha go ya kwa setlhopheng se segolo sa bosetshaba ka Ngwanatsele wa 2018 go ya go tshameka metshameko ya botsalano kwa Yuropa. O ne a bona tshameko ya gagwe ya ntlha ka Ngwanatsele a robabobedi ka 2018, fa a ne a simolola motshameko a le ko morago mo mojeng kgatlhanong le Portugal. Fox o ne gape a le mo setlhopheng se se simololang malatsi a le matlhano moragonyana kgatlhanong le Scotland.

Kwa tshimologong, Fox o ne a tlhophilwe go nna motshameki wa go ikatisa wa USWNT pele ga SheBelieves Cup ya 2019, mme morago ga gore Danielle Colaprico a tswe mo setlhopheng ka ntlha ya kgobalo, Fox o ne a tsenngwa mo lenaaneng la batshameki.

Ka Seetebosigo a le masome mabedi le motso ka 2023, Fox o ne a tlhophiwa go nna mo setlhopheng sa USWNT sa Sejana sa Lefatshe sa Basadi sa FIFA sa 2023 kwa Australia le New Zealand.

Fox o ne a tlhophiwa mo setlhopheng sa batshameki ba le lesome le metso e ferabobedi ba ba neng ba tlile go tshameka kwa metshamekong ya Diolimpiki ya selemo ya 2024 kwa Fora.

## Metswedi